Erice (Turkujo)

Erice estas vilaĝo en  Sivaslı de provinco Uşak en Turkujo. Ĝi havas 326 loĝantojn laŭ la loĝantregistro por 2024.

Erice situas en la norda parto de la valo de la rivereto Banaz, apud la vojo inter la urboj Banaz kaj Sivaslı, ĉirkaŭata de agrikulturejoj kaj arbaroj de malgrandazia pino. La roka fundamento estas sedimenta kaj la grundo apartenas al la bruna arbara tipo.Deniz, Mehmet. 2021. "Natural Environment of Sivaslı District." En Taştemür, Emre, kaj Dinç, Münteha (red.), Sebaste (Phrygia): City and Its Surrounding: Results of the Excavations 1966-1978 and The Survey 2016-2020. Ankara: Bilgin. 208.

2 km sudoriente de Erice estas ruina vilaĝo kaj apud tio estas nekropolo. La antikva vilaĝo apartenis al la urbo Sebasto. Tri antikvaj tumuloj estas kontraŭleĝe elfositaj en la nekropolo. Laŭ la strukturo, unu estas simila al grek-persaj tumuloj de la sesa aŭ kvina jarcento a.K. kaj la aliaj estas similaj al makedonaj de la kvara aŭ tria jarcento a.K. Aliaj trovaĵoj datiĝas al la roma kaj bizanca epoko.Taştemür, Emre. 2021. "Location, History, and Geography of the City." En Taştemür, Emre, kaj Dinç, Münteha (red.), Sebaste (Phrygia): City and Its Surrounding: Results of the Excavations 1966-1978 and The Survey 2016-2020. Ankara: Bilgin. 30.Taştemür, Emre. 2021. "Necropolis Areas and Grave Types Detected in Sebaste Ancient City and Territory." En Taştemür, Emre, kaj Dinç, Münteha (red.), Sebaste (Phrygia): City and Its Surrounding: Results of the Excavations 1966-1978 and The Survey 2016-2020. Ankara: Bilgin. 208. Rom-imperia kristana funebra monumento estas trovita kaj kristana preĝejo el la 10-a jarcento apud la rivero.Mitchell, Stephen. 2023. The Christians of Phrygia from Rome to the Turkish Conquest. Leiden: Brill.  

La malutopia romano Manves City de  priskribas fikcian estontan version de Erice.Kas, Bilâl. 2019. “Çevreci ve Distopik Roman Manves City’e Bir Bakış." Türklük Bilimi Araştırmaları 46: 65-87.

Referencoj

Kategorio:Provinco Uşak
Kategorio:Administraj unuoj de Turkio